Kichwa: Darlan Rukih: 'Nilizaliwa na jinsia mbili lakini mamangu alinisaidia'\nKwa kuzingatia jina la hapo juu la makala ya kuwaziwa, fikiria makala.\n
Darlan Rukih ana kipaji cha uimbaji

Binadamu huwa wa jinsia mbili, kike na kiume, na karibu kila shughuli katika jamii huelezwa kwa kufuata jinsia hizi mbili.

Lakini Rukih alizaliwa akiwa na viungo vya jinsia zote mbili kwa pamoja - huntha.

Akiwa na umri mdogo, alidhalilishwa na kubaguliwa, na kumfanya karibu akate tamaa maishani.

"Hii ilikuwa shida kati yangu na watoto wenzangu kwa sababu hawakuwa wananiona kama nafanana nao. Walijaribu sana kunitenga. Nikienda kwa wasichana wananifukuza niende kwa waume, nikienda kwa wanaume wananifukuza niende kwa wasichana," aliambia mwandishi wa BBC Anne Soy.

"Hakuna aliyetaka kujihusisha nami. Wakati mwingine ningetembea nikipitia vichakani, nikiogopa kwamba watu wangeniona. Baadhi walinishambulia. Kunao waliotaka kunivua nguo waone maumbile yangu.

"Nilikuwa kama kitu cha kuudhi, iliniuma sana.

"Mimi nilijiona kwamba mimi si mtu muhimu kabisa katika hii dunia ambapo mimi nastahili tu kifo".

Katika kipindi hiki kigumu, alikuwa anayaelekeza maswali yake kwa muumba, Mungu. Mbona akamuumba akiwa hivyo?

"Nilikuwa nasema ningekuwa Mungu au niwepo wakati naumbwa, ningemwambia Mungu badala ya kuniumba binadamu ungeniumba hata mnyama kwa sababu mnayama hawe akambagua mnayama mwenziwe."

Darlan Rukih: Nilibaguliwa kwa kuwa na jinsia mbili

Mamilioni ya watoto huzaliwa wakiwa na viungo vya kike na kiume kwa pamoja duniani, na hutatizika kutangamana na wengine katika jamii.

Katika jamii nyingi za Afrika, watoto kama hao walikuwa wakiuawa punde wanapozaliwa.

Darlan alibahatika kwamba mamake aliamua kumlinda tangu utotoni.

"Nilikuwa natembea naye kila mahali. Akienda shuleni na pia sikumruhusu aende ziwani kuoga hadharani na wenzake kwenye ziwa. Nilimwandalia eneo maalum nyumbani ambapo angetumia kama bafu kuoga," mamake anasema.

Darlan anasema alipojitambua alipata tayari mamake amemtambulisha kwa ulimwengu kama mvulana.

Kwa kuwa tayari alikuwa amelelewa kama mvulana, Darlan na mamake waliamua kufanya lolote wawezalo kusitiri usichana wake.

"Sikuwa na mtu wa...